Baltijos futsal lyga

Baltijos futsal lyga (Baltic Futsal League) – naujos futsal klubų komercinės varžybos, kuriose dalyvauja 8 komandos iš Estijos, Latvijos, Lietuvos, Rusijos ir Baltarusijos.

Pirmosios, ir kol kas paskutinės, varžybos vyko nuo 2019 m. spalio iki 2020 m. balandžio. Varžybų formatas – vienas varžybų ratas tarp 8 komandų, viso 28 rungtynės.

Vienas iš iššūkių buvo sudaryti tokį varžybų tvarkaraštį kuris tiktų visų šalių dalyviams, nes kiekvienos šalies nacionaliniai čempionatai vyko labai skirtingu metų laiku.

Turnyras buvo ruošiamas kaip produktas žiniasklaidai, buvo tikimasi pritraukti rėmėjų, reklamos agentūrų ir pasiekti TV auditoriją. Pirmoji „Baltijos futsal lygos“ spaudos konferencija vyko 2019 m. gegužės 14 d. Sankt Peterburge, lygos organizatoriai – MTÜ Baltic Futsal League. Lyga siekė skatinti klubų augimą ir didins patirtį, ateityje planuodama išplėsti lygą, ir pritraukti dalyvių iš daugiau šalių.

2019–2020 m. sezonas

Dalyviai 
Turnyre varžėsi aštuonios komandos:

 „Kauno Vytis“
 „Gargždu Pramogos“ (Lietuva)
 „FC Cosmos“ (Estija)
 „FC Narva United“ (Estija)
 TFK Rezekne (Latvija)
 „FC Petrow“ (Latvija)
 „MFK AGIO-FM“ (МФК «АЖИО-ФМ») (Rusija)
 „MFK Stolitsa“ (МФК «Столица») (Baltarusija)

Pastaba: dvi Sankt Peterburgo komandos «АЖИО» ir «Фруктовый мир» susivienijo, kad konkuruotų kaip «АЖИО-ФМ».

Eiga 
Pirmosios rungtynės įvyko 2019 m. spalio 18 d. Rygoje. Buvo planuojama kad visos paskutiniojo 7-o etapo varžybos ir apdovanojimai vyks 2020 m. balandžio 11 d. Taline. Tačiau dėl kilusios koronaviruso pandemijos, kovo 12 d. buvo pranešta kad varžybos stabdomos neapibrėžtam laikotarpiui. Tolimesnių pranešimų nebuvo, ir sezonas liko neužbaigtas.

Rezultatai 
Pirmas turas

Antras turas

Trečias turas

Ketvirtas turas

Penktas turas

Šeštas turas
Vyks 2020 m. kovo 14-18 dienomis.
 atidėta
Septintas, finalinis turas
Vyks 2020 m. balandžio 11 dieną Taline.
 atidėta

Turnyro lentelė 
atnaujinta 2020 m. vasario 29 d.

Rezultatyviausi žaidėjai

2020–2021 m. sezonas 
Kovo 1 d. posėdyje Taline buvo pristatyti antrojo lygos sezono planai bei taisyklių pataisos. Dalyvauti yra susidomėję 12 klubų iš 9 šalių. Varžybos vyktų 22 turais, viso įvyktų 132 rungtynės tarp spalio ir balandžio mėnesių.

Dėl COVID-19 pandemijos antrojo sezono pradžia buvo nukelta nuo 2020 m. spalio mėn. į 2020 m. gruodžio mėn.

Buvo kalbama kad dalyvių skaičius padidės bei geografinė padėtis prasiplės, tačiau lapkričio 28 d. išplatintame dalyvių sąraše buvo 8 komandos, po dvi iš Estijos, Latvijos, Lietuvos ir po vieną iš Baltarusijos ir Ukrainos. Septyni dalyviai liko tie patys, o Rusijos atstovą pakeitė Ukrainos komanda.

Gruodžio pradžioje COVID-19 užkrėtimų skaičius smarkiai padidėjo, ir 2020 m. gruodžio 8 d. organizatoriai išplatino pranešimą kad sezono pradžia nukeliama į 2021 m. balandžio mėn. Tolimesnių pranešimų nebuvo, turnyras neįvyko.

Šaltiniai

Nuorodos 
 Oficiali svetainė
 Oficialus „Facebook“ puslapis

Salės futbolo varžybos
Lietuvos salės futbolo varžybos